Document ID: 32011R0717

A BIZOTTSÁG 717/2011/EU VÉGREHAJTÁSI RENDELETE
(2011. július 20.)
egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Cornish Pasty [OFJ])
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
mivel:
(1)
Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában az Egyesült Királyság kérelmét (2) a „Cornish Pasty” elnevezés bejegyzésére.
(2)
A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni.
(3)
Mindazonáltal az 510/2006/EK rendelet 13. cikke (3) bekezdésének második albekezdése szerint átmeneti időszak állapítható meg a földrajzi területet magában foglaló tagállamban székhellyel rendelkező vállalkozások számára, feltéve, hogy az említett vállalkozások jogszerűen hozták forgalomba a szóban forgó termékeket, és a hivatkozott rendelet 6. cikkének (2) bekezdésében említett közzététel napját megelőzően legalább öt éve folyamatosan használták az érintett elnevezéseket, és erre hivatkoztak is az ugyanezen rendelet 5. cikkének (5) bekezdésében említett, a kifogással kapcsolatos nemzeti eljárásban.
(4)
Az Egyesült Királyság hatóságai a Bizottsághoz 2011. március 25-én érkezett levelükben megerősítették, hogy a területükön székhellyel rendelkező Pukka Pies Ltd, Pork Farms Ltd, Shire Foods Ltd, Northern Foods plc, Greggs plc, Peter’s Food Service Ltd és Kerry Group plc vállalkozások megfelelnek az 510/2006/EK rendelet 13. cikke (3) bekezdésének második albekezdésében előírt feltételeknek.
(5)
Ennek megfelelően az említett vállalkozások az e rendelet hatálybalépésétől számított hároméves átmeneti időszakban továbbra is használhatják a „Cornish Pasty” bejegyzett elnevezést,
ELFOGADTA EZT A RENDELETET:
1. cikk
Az e rendelet mellékletében szereplő elnevezés bejegyzésre kerül.
A Pukka Pies Ltd, a Pork Farms Ltd, a Shire Foods Ltd, a Northern Foods plc, a Greggs plc, a Peter’s Food Service Ltd és a Kerry Group plc vállalkozás az e rendelet hatálybalépésétől számított hároméves időszakban továbbra is használhatja „Cornish Pasty” bejegyzett elnevezést.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. július 20-án.

Labels: 3
17
18